《满江红 其一 寿史远公五十，用曹顾庵先生韵》
清代·董元恺

半百才名，指学海、词源杰出。想廿载、分荣绛帐，广文清密。

内府流传羲献帖，国门争购丹青笔。正新翻、艳曲付红牙，灵妃匹。

羡落纸，金壶漆。羡起草，丹霞日。看拂衣归里，满园榛栗。

海上安期瓜似枣，山中桃李人如木。总消磨、一卷是楞伽，延年术。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。